b'\n_START_ARTICLE_\nUlla Soinne\n_START_PARAGRAPH_\nUlla Soinne on suomalainen alttoviulisti._NEWLINE_Sibelius-Akatemiassa Soinne opiskeli alttoviulunsoittoa ja kamarimusiikkia opettajiaan Anja Ignatius ja Erkki Rautio. Lis\xc3\xa4ksi h\xc3\xa4n opiskeli Detmoldissa ja K\xc3\xb6lniss\xc3\xa4 Rainer Moogin ja Amadeus-kvartetin johdolla. Soinne on esiintynyt solistina Queenslandin filharmonikkojen kanssa ja soittanut lis\xc3\xa4ksi K\xc3\xb6lnin oopperaorkesterissa. Vuonna 2007 h\xc3\xa4nest\xc3\xa4 tuli Tapiola Sinfoniettan alttoviulun \xc3\xa4\xc3\xa4nenjohtaja. T\xc3\xa4t\xc3\xa4 ennen h\xc3\xa4n oli vuodesta 1992 toiminut sen vara\xc3\xa4\xc3\xa4nenjohtajana._NEWLINE_Kamarimuusikkona Soinne on muun muassa levytt\xc3\xa4nyt pianisti Ursula von Lerberin kanssa Robert Schumannin, T\xc5\x8dru Takemitsun ja Ludwig van Beethovenin teoksista koostuvan levytyksen.'